గార్గి బెనర్జీ

గార్గి బెనర్జీ (జననం 1961 జూలై 20) భారతదేశానికి ప్రాతినిధ్యం వహించిన మాజీ టెస్టు, వన్డే అంతర్జాతీయ క్రికెటర్. ఆమె తన 16వ ఏట ఈడెన్ గార్డెన్స్‌లో ఇంగ్లండ్‌తో జరిగిన ప్రపంచ కప్ మ్యాచ్‌లో అంతర్జాతీయ  అరంగేట్రం చేసింది. ఆమె అంతర్జాతీయ ప్రదర్శనకు ముందు భారత దేశీయ లీగ్‌లో పశ్చిమ బెంగాల్ తరపున ఆడింది.

ప్రారంభ రోజుల్లో 
గార్గి YWCA (యంగ్ ఉమెన్‌స్ క్రిస్టియన్ అసోసియేషన్)లో ఉన్న రోజుల్లో ఆమె బ్యాడ్మింటన్, బాస్కెట్‌బాల్, ఫుట్‌బాల్ ఆడింది. క్రికెట్ అనుభవం లేని గార్గి YWCAలో క్రికెట్ ట్రయల్ కోసం నమోదు చేసుకుని, 1976లో క్రికెట్ కోచింగ్ క్యాంపులో చేరడానికి ఎంపికైంది. క్రీడల్లో ఆమె ఆసక్తి పట్ల కుటుంబం ఆమెకు ఆమెకు మద్దతుగా నిలిచింది. క్రికెట్‌ను 'జెంటిల్ మెన్ గేమ్'గా పరిగణించినప్పటికీ, గార్గి సోదరుడు ఆమెను ప్రోత్సహించాడు. ఆమె బెంగాల్ జట్టులో చేరి 2 సంవత్సరాలలో ఆమె 1978 ప్రపంచ కప్ కోసం జాతీయ జట్టులోకి ప్రవేశించింది.

క్రికెట్ కెరీర్ 
ఆమె మొత్తం 12 టెస్టులు, 26 వన్డేలు ఆడింది.  614 పరుగులు చేసి కెరీర్‌లో ఒక్క సెంచరీ కూడా చేయకుండా అత్యధిక టెస్ట్ పరుగులు చేసిన రికార్డు సాధించింది. , వన్‌డేల్లో ఆమె అంతగా ఆకట్టుకోలేదు. ఎనిమిదేళ్లలో 26 మ్యాచ్‌లలో 15.73 సగటు సాధించింది. తర్వాత తన మొదటి టెస్ట్ ఆడింది, ఈ మ్యాచ్‌లో భారతదేశం మరో ఐదుగురు కొత్తవారిని ఆస్ట్రేలియా ఏడు మందిని రంగంలోకి దించింది. ఆమె రెండో ఇన్నింగ్స్‌లో అర్ధ శతకం, నాల్గవ టెస్టులో మరో అర్ధ శతకం చేసింది. ఆ సీరీస్ 0-0తో డ్రా అయింది. కటక్‌లో న్యూజిలాండ్‌తో జరిగిన మ్యాచ్‌లో 9 పరుగులకు 6 వికెట్లు తీసుకుని గార్గి, 1986లో భారత జట్టు చేసిన తొలి ఇంగ్లండ్ పర్యటనకు ఎంపికైంది. బ్లాక్‌పూల్ టెస్టులో ఆమె 60, 75 పరుగులు చేసింది.  ఆ మ్యాచ్‌లో సంధ్యా అగర్వాల్ చేసిన సెంచరీ గార్గి ప్రదర్శనను కప్పివేసింది. 1991లో గార్గి, భారత జట్టు తదుపరి పర్యటనలో భాగంగా ఆస్ట్రేలియా వెళ్ళింది.

విజయాలు 
ఆమె బ్యాటింగ్ చూసి ప్రభావితమైన దివంగత మాధవరావు సింధియా గార్గీకి క్రికెట్ నిర్వహణలో అవకాశం కల్పించాడు. వివిధ సామర్థ్యాలలో భారత క్రికెట్తో అనుబంధం కలిగి ఉండటం ద్వారా భారతదేశంలో మహిళల క్రికెట్ స్థాయిని పెంచడానికి ఆమె సహాయపడింది. భారత మహిళల క్రికెట్ జట్టు ఎంపిక కమిటీ ఛైర్‌పర్సనుగా (2011 - 14) పనిచేసింది. యువత ఎక్కువ మ్యాచ్‌లు ఆడితే, దేశీయ, అంతర్జాతీయ సర్క్యూట్ల మధ్య వ్యత్యాసాన్ని అర్థం చేసుకోవడానికి సహాయపడుతుందని గార్గీ అభిప్రాయం. 2017 ఏప్రిల్‌ లో ఆమెకు మేరీలెబోన్ క్రికెట్ క్లబ్ (ఎం. సి. సి.) ప్రతిష్టాత్మక గౌరవ జీవిత సభ్యత్వం లభించింది.

మూలాలు 

జీవిస్తున్న ప్రజలు
1963 జననాలు